**Anzac-klassen** er en australsk og newzealandsk fregattklasse som består av totalt ti skip. Klassen er hovedoverflateskip for både Royal Australian Navy (RAN) og Royal New Zealand Navy (RNZN) De er en modifisert versjon av det tyske MEKO type 200-designet.

Designprosessen
---------------

Opphavet til Anzacklassen var RANs 'New Surface Combatant-prosjektet' fra midten av 1980-tallet. I 1985 ble flere forskjellige design som varierte i deplasement fra 1 200 til 5 000 tonn vurdert. RAN la vekt på antimissilforsvar, skadebegrensing og Royal Navys erfaringer fra Falklandskrigen. Det var også tvil til om Australia hadde kompetanse til å designe et større krigsskip fra grunnen. Derfor ble det besluttet å gå til innkjøp av et utenlandsk design og tilpasse det til australske våpensystemer.

På samme tid vurderte New Zealand også å gå til innkjøp av krigsskip med liknende kvaliteter og hadde tidligere uttrykt interesse for en felles skips-klasse med Australia. I mars 1987 ble avtalen mellom de to landene underskrevet og representanter fra RNZN ble inkludert i prosjektet. Derfor ble også prosjektet omdøpt til 'Anzac Ship project' etter Australian and New Zealand Army Corps, en felles australsk/newzealandsk hæravdeling fra første verdenskrig.

I 1987 sto valget mellom den tyske MEKO 200-fregatten, den nederlandske Karel Doorman-klassen og den britiske Type 23-klassen. 14. august 1989 ble beslutningen om å bruke det tyske designet annonsert, og fregattene ville bli bygget ved AMECON-skipsverftet i Williamstown i delstaten Victoria. På grunn av det modulære designet ble seksjonene til skipet bygget på forskjellige steder i Australia og New Zealand for så å settes sammen i Williamstown.

Skip
----

| Navn | Nummer | Påbegynt | Sjøsatt | Operativ | Marine | Hjemmehavn |
| --- | --- | --- | --- | --- | --- | --- |
| HMAS «Anzac» | FFH 150 | 5. november 1993 | 16. september 1994 | 18. mai 1996 | Royal Australian Navy Ensign RAN | Fleet Base West |
| HMNZS «Te Kaha» | F77 | 19. september 1994 | 22. juli 1995 | 26. juli 1997 | Royal New Zealand Navy ensign RNZN | Devonport |
| HMAS «Arunta» | FFH 151 | 22. juli 1995 | 28. juni 1996 | 12. desember 1998 | Royal Australian Navy Ensign RAN | Fleet Base West |
| HMNZS «Te Mana» | F111 | 28. juni 1996 | 10. mai 1997 | 10. desember 1999 | Royal New Zealand Navy ensign RNZN | Devonport |
| HMAS «Warramunga» | FFH 152 | 26. juli 1997 | 23. mai 1998 | 28. mars 2001 | Royal Australian Navy Ensign RAN | Fleet Base West |
| HMAS «Stuart» | FFH 153 | 25. juli 1998 | 17. april 1999 | 17. august 2002 | Royal Australian Navy Ensign RAN | Fleet Base East |
| HMAS «Parramatta» | FFH 154 | 4. juni 1999 | 17. juni 2000 | 4. oktober 2003 | Royal Australian Navy Ensign RAN | Fleet Base East |
| HMAS «Ballarat» | FFH 155 | 4. august 2000 | 25. mai 2002 | 26. juni 2004 | Royal Australian Navy Ensign RAN | Fleet Base East |
| HMAS «Toowoomba» | FFH 156 | 26. juli 2002 | 16. mai 2003 | 8. oktober 2005 | Royal Australian Navy Ensign RAN | Fleet Base West |
| HMAS «Perth» | FFH 157 | 24. juli 2003 | 20. mars 2004 | 26. august 2006 | Royal Australian Navy Ensign RAN | Fleet Base West |
|

Referanser
----------

1. 1 2  «Anzac Class». Royal Australian Navy. Arkivert fra originalen 20. september 2008. Besøkt 5. februar 2009.  «Arkivert kopi». Archived from the original on 20. september 2008. Besøkt 17. august 2009. CS1-vedlikehold: Uheldig URL (link)
2. 1 2 3  Jones, in *The Royal Australian Navy*, p. 244
3. 1 2 3  Jones, in *The Royal Australian Navy*, p. 244